Súradnice: 50°48′6.5″S 14°51′13″V﻿ / ﻿50,801806°S 14,85361°V﻿ / 50.801806; 14.85361

**Bílé kameny**, nazývané tiež **Sloní kameny** (nem. *Elefantensteine*), sú izolovaná, morfologicky výrazná skupina asi 20 m vysokých skál. Prírodná pamiatka Bílé kameny sa nachádza 1 km severne od obce Jítrava na úpätí vrchu Vysoká v Libereckom kraji.

Popis
-----

Vďaka prímesi kaolinitu majú pieskovcové skaly nápadne bielu farbu a oblé tvary, čím pripomínajú chrbty obrích, oddychujúcich slonov. Preto sú tieto skaly niekedy označované aj ako *Slonie skaly*. Táto ukážka zvetrávania kriedových turónských pieskovcov je od roku 1955 štátom chránená ako prírodná pamiatka ev. č. 2414 v okrese Liberec pod správou CHKO Lužické hory. Chránené územie, ležiace v katastri obce Jítrava, má výmeru 0,661 ha.

Skaly sú tvorené šikmo sklonenými vrstvami svetlých vrchnokriedových pieskovcov naklonených v treťohorách vďaka tektonickým pohybom na Lužickom zlome. Počas nasledujúcej erózie dochádzalo k postupnému obrusovaniu skál a rozširovaniu puklín. Dnes tak je útvar rozdelený trojicou zvislých puklín (voštín) na niekoľko malých blokov tvoriacich tak neveľké skalné mesto. Pieskovec má vo vrchnej časti skál výraznú prímes kaolinitu, ktorý dáva skalám charakteristické biele zafarbenie a oblé tvary. Spodné časti skál sú tvorené menej kaolinickým materiálom a je na nich viditeľná vyvinutá vrstevnatosť so šikmým sklonom vrstiev. V skalách vznikli eróziou oválne dutiny a jaskyne, z ktorých najväčšia je asi 6 m dlhá. V jednej zo skál vznikol eróziou tiež 4 m dlhý skalný tunel.

Dostupnosť
----------

Prírodná pamiatka, už z diaľky dobre viditeľná, leží na okraji lesa asi 750 metrov severne od cesty I/13 Děčín – Liberec. Pri odbočke ku skalám je autobusová zastávka *Rynoltice, Jítrava, hl. silnice*. Okolo skál vedie červeno značená turistická cesta a náučný chodník "Lužické a Žitavské hory", neskôr nahradená novým chodníkom označeným *Mezinárodní naučná stezka Lužické a Žitavské hory*. 

* Skalní tunelík v jednej zo skálSkalní tunelík v jednej zo skál
* PP Bílé kamenyPP Bílé kameny
* PP Bílé kameny - pohľad od juhuPP Bílé kameny - pohľad od juhu

Referencie
----------

1. ↑   *Stránky AOPK ČR* [online]. [Cit. 2016-04-25]. Dostupné online. (po česky)
2. ↑  Biele kamene na zozname osobitne chránených území AOPK ČR
3. ↑  HOLEČEK, Milan. *Lužické hory*. Praha 1 : Olympia, 2004. ISBN 80-7033-832-6. Kapitola Naučné stezky, s. 58.

Pozri aj
--------

* CHKO Lužické hory
* Zoznam chránených území v okrese Liberec
* Pieskovec

Iné projekty
------------

Commons
* Spolupracuj na Commons Commons ponúka multimediálne súbory na tému **Bílé kameny**

Externé odkazy
--------------

* Biele kamene na serveri *Lužické hory*
* Informácie o prírodnej pamiatke na stránkach Libereckého kraja

Literatúra
----------

* KÜHN, Petr. *Geologické zaujímavosti Libereckého kraja*. Liberec: Liberecký kraj, 2006, 120 s.

Zdroj
-----

*Tento článok je čiastočný alebo úplný preklad článku Bílé kameny na českej Wikipédii.*

| * z
* d
* u
Chránené územia v okrese Liberec |
| --- |
| Chránené krajinné oblasti | 
* Jizerské hory
* Lužické hory

 |
| Národné prírodné rezervácie | 
* Jezevčí vrch
* Jizerskohorské bučiny
* Karlovské bučiny
* Rašeliniště Jizery

* *Zrušené Národné prírodné rezervácie*:
* Frýdlantské cimbuří · Paličník · Poledník ·  Stržový vrch · Špičák · Štolpichy · Tišina

 |
| Národná prírodná pamiatka | 
* Čertova zeď

 |
| Prírodné rezervácie | 
* Černá hora
* Černá jezírka
* Dlouhá hora
* Hamrštejn
* Klečové louky
* Křížový vrch
* Meandry Smědé
* Na Čihadle
* Prales Jizera
* Ptačí kupy
* Vápenný vrch
* Velký Vápenný

 |
| Prírodné pamiatky | 
* Bílá skála
* Bílé kameny
* Fojtecký mokřad
* Hadí kopec
* Kamenný vrch
* Klečoviště na Smrku
* Kodešova skála
* Na kneipě
* Panský lom
* Pod Dračí skálou
* Pod Smrkem
* Quarré
* Stříbrník
* Terasy Ještědu
* U posedu
* U rozmoklé žáby
* Vlčí louka

 |
| Prírodné parky | 
* Ještěd
* Peklo

 |


|  |  |
| --- | --- |
| Portal | Portál vedy o Zemi |